钦定古今图书集成/明伦汇编/氏族典/第520卷 > 《凌迪知万姓统谱》 > 薛综
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛综

按《吴志薛综传》：“综字敬文，沛郡竹邑人也。孙权召综
为五官中郎，除合浦、交趾太守。黄龙三年，建昌侯虑
为镇军大将军，以综为长史，外掌众事，内授书籍。虑
卒，入守贼曹尚书，迁尚书仆射。赤乌三年，徙选曹尚
书，五年，为太子少傅。六年春卒。凡所著诗赋难论数
万言，名曰《私载》。子珝官至威南将军，征交趾还，道病”
死。